projecte-aina/catalan_government_crawling huggingface dataset:
Adreçat a tots els públics, especialment turistes, artistes i públic afectat pel fenomen turístic a Barcelona.
Activitat amb inscripció prèvia.
Aquesta residència s'emmarca en un projecte general que vincula tres espais artístics a tres ciutats diferents: Barcelona, Palma de Mallorca i Venècia.
El conjunt del projecte investiga directament el fenomen turístic en aquests contexts diferents.
El projecte a Barcelona treballa sobre la incidència i la violència que provoca la confrontació de la massa turística enfront el ciutadà.
Temes com la gentrificació, la pèrdua d'identitat local, la desocupació del sector domèstic, la gestió de recursos, etc.
En les vies de treball desenvolupades entorn a projectes relacionals i processos desenvolupats els darrers anys (Burdeus, Benidorm, Sant Sabastià), és important avançar en una proposta creativa interdisciplinar, amb la idea d'establir un nou model d'interlocució centrat en els canvis que estan succeint a les ciutats contemporànies, fruit dels desplaçaments i rituals d'oci del primer món.
Una proposta que es fruit de la necessitat de reflexió sobre els canvis i la influència del factor turisme a les ciutats.
La idea seria desenvolupar les línees de treball obertes per centres que es troben a llocs significatius d'aquest fenomen i procedir a desenvolupar un treball obert amb diversos professionals.
Arts Santa Mònica està integrat en l'eix pioner de la circulació i el trànsit de la història del turisme del darrer segle.
En el si del recorregut obligat de la ciutat i en un enclavament polític que qüestiona l'impacte del turisme en clau de crisi de models.
Barcelona, a més, forma part avui del circuit de creuers directament relacionada amb els tour operadors del Mediterrani que gestionen el paisatge i la cultura com a oferta.
En el marc de la residència en el centre de producció Hangar dels artistes alemanys seleccionats pel programa de la beca Baden-Württemberg / Catalunya d'enguany, l'Arts Santa Mònica acull el "Work-in-Progress" dels artistes Stephan Koepler, Oskar Klinkhammer i Sylvia Winkler del 16 al 22 d'octubre.
La mostra s'inaugurarà el dimarts 18 d'octubre a les 19h.
Aquesta beca d'intercanvi entre Baden-Württemberg i Catalunya sorgeix per iniciativa del
Durant la mostra podrem veure un vídeo de Stephan Koepler, una peça en moviment d'Oskar Klinkhammer i tindrem la possibilitat de trobar-nos amb Sylvia Winkler, qui traslladarà el seu espai de treball a l'Arts Santa Mònica, on continuarà la seva residència durant una setmana.
Taller d'Espai Escènic en el qual els alumnes del Màster en Disseny Escenogràfic dissenyaran i construiran l'escenografia de l'obra de teatre que anualment produeix el grup de teatre d'Elisava, Escola Superior de Disseny.
Es tracta de materialitzar un projecte des del disseny i la seva conseqüent traducció en plans tècnics a una realitat.
Els estudiants aprendran a utilitzar eines de construcció i entendran com es disposa una escenografia concreta i es constitueix un espai escènic per una obra de teatre concreta.
També desenvoluparan un projecte de disseny d'una escenografia a partir d'un encàrrec.
Per al procés es treballaran en ordinador maquetes a escala de teatres coneguts, i proves de textures i materials, experimentant i expressant, buscant un llenguatge escènic i plàstic.
Per assistir a la performance cal contactar prèviament amb l'artista al següent correu [EMAIL]
Zen Fascist consisteix en una performance en la qual s'exploren les contradiccions de la contracultura i les pràctiques zen heretades dels anys seixanta, amb el ioga com a exemple i catalitzador, dins de l'actual paradigma neoliberal.
Si la performativitat requereix de la repetició per consolidar la norma o la convenció, també hi ha la lleu esperança del fracàs i la mala reproducció com a possible forma de resistència.
De la mateixa manera, el fracàs i l'error poden esdevenir eines per contrarestar l'ús del ioga i d'altres pràctiques espirituals per augmentar la productivitat o sabotejar-ne l'explotació dins del món del fitness i la bellesa.
Performance produïda l'any 2014 per MACBA i Sala d'Art Jove.
Activitat en el marc de l'exposició Segueixi els rastres com si fos miop.
Jornada dirigida a arquitectes, dissenyadors, responsables de recursos humans, directius d'empreses.... tots aquells professionals preocupats pel lloc de treball en el que es desenvolupa la seva activitat laboral i la del seu equip.
Activitat gratuïta prèvia inscripció al següent link del CONGRES ARQUITECTURA 2016:
Diferents punts de vista d'experts en espais de treball, procedents de diversos àmbits professionals serviran de preàmbul per iniciar una taula rodona transdisciplinar, en la qual es debatrà què està passant i cap a on podrien anar encaminats els nous espais de treball.
En el disseny interior de les oficines ja fa algun temps que s'utilitza el terme "workplace" que, com tants altres anglicismes, hem incorporat al nostre vocabulari d'una manera totalment natural.
¿Però que és realment el "workplace"?
Si ho traduïm literalment de l'anglès, "workplace" significaria lloc de treball.
Aquesta accepció no es circumscriuria exclusivament al món de les oficines.
El concepte d'oficina moderna és bastant recent, tan sols fa 100 anys que va néixer com un annex a les fàbriques, associat a elles com un mer complement.
Així doncs, "workplace" o lloc de treball, és la ubicació física on algú treballa.
Aquest lloc pot variar des d'una oficina, en una casa o en un gran edifici d'oficines fins i tot en el lloc virtual.
Mestres, professors, educadors i persones interessades en les pràctiques artístiques i l'educació.
Activitat amb inscripció prèvia.
Vivim temporalment amb l'altre i els altres, en un espai d'aire i terra compartit, que es carrega de memories del viscut en companyia.
Quart taller en el marc de 4 mirades sobre l'espai i les arts a l'aprenentatge del projecte l'Educació de les arts II.
Els llocs de les arts: escola, transversalitat i xarxes.
Cada un dels 4 tallers ens conduirà a despertar el nostre imaginari a través de l'art i els processos artístics, intervenint en l'espai i entrant en contacte amb els elements del llenguatge visual i plàstic, des de 4 metàfores espacials: el refugi, el trànsit, el no-lloc i la trobada.
Proposem fer créixer una instal·lació participativa al llarg del projecte, que es nodrirà tant de l'aportació dels visitants de l'exposició com de la documentació i les propostes plàstiques generades des de cada taller.
Els llocs de les arts: escola, transversalitat i xarxes es desnvolupa en el marc d'Interfícies.
Cultura, educació i ciutadania, el projecte de mediació de l'Arts Santa Mònica que desenvolupa iniciatives sobre educació, cultura i ciutadania en relació als diversos continguts que es produeixen al centre d'art, i també, vinculant-se a activitats que es generen en el seu context més immediat.
Membres de l'Àrea de Didàctica de la Expressió Plàstica.
Departament de Didàctica de las Ciències Socials, l'Educació Física, l'Educació Musical i l'Educació Visual i Plàstica.
Barcelona és avui dia una de les ciutats amb més impacte turístic del món.
Toni Amengual i l'àrea d'educació de Photographic Social Vision proposen una EXPERIÈNCIA FOTOGRÀFICA PARTICIPATIVA amb la fotografia com a eina per reflexionar sobre les implicacions del turisme i les relacions que existeixen entre turistes i població local.
Les fotografies i entrevistes que es produeixin formaran part d'un MURAL que s'anirà actualitzant dia a dia on es mostren les reaccions i les relacions creades amb aquesta experiència.
Fundació Photographic Social Vision, àrea d'educació / Arts Santa Monica
Direcció de Serveis a les Persones i Territori.
Escola Superior d'Art i Disseny Serra i Abella
Escola d'Art i Superior de Disseny Pau Gargallo
Casals de Gent Gran de Ciutat Vella
L'arxiu de L'educació de les Arts: projectes innovadors als centres educatius té per objectiu fer accessible i compartir els dossiers que es van presentar a l'espai documental de la mostra del mateix nom que es va dur a terme el març del 2016 a l'Espai Residència.
Són fruit de la col·laboració duta a terme, en el marc de la seva residencia, entre el Col·legi de Doctors i Llicenciats en Belles Arts i Professors de Dibuix de Catalunya (COLBACAT) i el Programa d'educació i mediació de l'Arts Santa Mònica, Interfícies.
La selecció d'aquests projectes pretén evidenciar la importància de l'Educació artística principalment a l'educació obligatòria, la seva contribució a l'educació integral, i a la cohesió en el més ampli sentit del seu significat.
Els llenguatges i processos artístics son presents activament, col·laborant i vertebrant el currículum en el context del projecte i les estratègies d'ensenyament i aprenentatge.
Els dossiers presenten projectes desenvolupats en tots els nivells educatius, des de l'educació infantil a la formació inicial del professorat.
Aquest arxiu mostra les experiències, els processos i els resultats obtinguts mitjançant aquest sistema de treball global i integrador.
L'Educació de les Arts: projectes innovadors als centres educatius:
Educació plàstica a l'Escola Nabí
Mirades des de l'educació reggiana
Recerca educació transdisciplinar
Memòria, creació i participació
Descarrega't aquí tots els documents.
Recerca i selecció de projectes
Amb les aportacions i col·laboracions de
Fundació Universitària del Bages (FUB).
Facultat de Ciències de l'Educació (UAB).
Especialització Art, Cos i Moviment (UAB).
Amb Manel Aisa, Iñaki García, Paco Roldán i Llum Ventura
Associació de Mestres Rosa Sensat.
Mestres, professores i professors, educadores i educadors i persones interessades en les pràctiques artístiques i l'educació.
És necessari fer la matricula, aquesta és gratuïta.
Activitat amb inscripció prèvia.
Aquesta taula de debat en col·laboració amb l'Associació de Mestres Rosa Sensat, es planteja en el marc de la segona edició de l' Educació de les arts. Una proposta que es desenvolupa en el centre Arts Santa Mònica del 4 de maig al 4 de juny.
Els llocs de les arts: escola, transversalitat i xarxes pretén evidenciar com les arts poden ser una peça clau en l'escenari emergent d'innovació i transformació de l'educació a Catalunya, donant a conèixer centres educatius i projectes que articulen de manera singular i pròpia la seva relació amb les arts.
El centre d'interès de la taula és reflexionar sobre els llocs de les arts, i en concret sobre l'expansió del concepte d'educació en el camp de les arts i/o més enllà de l'escola.
S'intentarà respondre a qüestions com ara el sentit i les relacions entre les arts i l'educació, i els llocs on aquestes relacions es produeixen, i a l'hora els diàlegs que es produeixen entre aquests llocs i l'escola.
Coordinador del postgrau Arts i Educació.
Col·legi de Doctors i Llicenciats en Belles Arts i professors de dibuix de Catalunya
Departament de Dibuix de la Universitat de Barcelona.
Departament de Didàctica de l'Expressió Musical, Plàstica i Corporal.
Facultat de Ciències de l'Educació.
Departament de Didàctica de les Ciències Socials, l'Educació Física, l'Educació Musical i l'Educació Visual i Plàstica de la Facultat d'Educació.
Mestres, professores i professors, educadores i educadors i persones interessades en les pràctiques artístiques i l'educació.
Primer taller en el marc de 4 mirades sobre l'espai i les arts a l'aprenentatge del projecte l'Educació de les arts II.
Amb aquests tallers es vol explorar quatre mirades sobre l'espai i les arts en l'aprenentatge i, juntament amb la mostra, fer créixer una instal·lació de manera orgànica que es nodrirà tant dels visitants de l ́exposició com dels participants dels quatre tallers que el conformen.
Cada experiència ens conduirà a despertar el nostre imaginari a través de l'art i els processos artístics, i entrarem en contacte amb els elements del llenguatge visual i plàstic, per intervenir l'espai al llarg de quatre tallers
Interfícies és el projecte de mediació de l'Arts Santa Mònica que desenvolupa iniciatives sobre educació, cultura i ciutadania en relació als diversos continguts que es produeixen al centre d'art, i també, vinculant-se a activitats que es generen en el seu context més immediat.
Sovint, quan som infants i sempre, necessitem retirar-nos a un espai que sentim prou segur per refugiar-nos i descansar del repte continu de conviure, donar-nos un temps per viure amb nosaltres mateixos i, des d'allà, tornar a formar part.
Públics generals, persones interessades en l'àmbit de l'educació i la intersecció amb les pràctiques artístiques.
És necessari fer la matricula, aquesta és gratuïta.
L'assistència al conjunt de les activitats es podrà acreditar mitjançant un certificat prèvia matricula.
En aquesta segona edició de l' Educació de les arts, es planteja un punt d'interès entorn a la noció del lloc de les arts als centres educatius i com aquests s'articulen generant transversalitat i treball en xarxa.
Els llocs de les arts: escola, transversalitat i xarxes pretén evidenciar com les arts poden ser una peça clau en l'escenari emergent d'innovació i transformació de l'educació a Catalunya, donant a conèixer centres educatius i projectes que articulen de manera singular i pròpia la seva relació amb les arts.
Una aproximació a un conjunt divers de pràctiques, amb les seves metodologies i processos, però que defineixen maneres de treballar que comparteixen alguns punts en comú: són pràctiques que neixen i es desenvolupen en diàleg amb la comunitat educativa i el seu entorn, els i les alumnes són protagonistes actius de processos on es fa present una pràctica artística que esdevé motor de canvi i, en darrer terme, tots els projectes aquí presentats tenen vincles col·laboratius de menor o major intensitat amb xarxes educatives, com és el cas de la xarxa Nova 21, la xarxa d'Escoles Tàndem, d'Escoles Magnet, Waldorf o Xarxa de Centres Innovadors de l'ICE-UAB.
Els projectes convidats a la mostra i a les sessions de presentació són: Escola El Puig (Esparreguera), Escola Miquel Bleach (Barcelona), Institut Moisés Broggi (Barcelona), Escola TretzeVents Waldorf-Steiner (Sant Cugat del Vallès), Escola Dovella ( Barcelona), Institut Escola Les Vinyes (Castellbisbal).
En el marc de l'exposició es realitzaran les següents activitats ( descarregueu el programa ):
Horari: Dimarts a divendres 16h -21h / dissabte i diumenge: horari del centre.
13.05.2017 | 10h - 14h: Els llocs de les arts: escola, transversalitat i xarxes; presentacions i debats.
23.05.2017 | 18:30h: conferència de David Bueno: Què hi fa l'art dins el cervell?
31.05.2017 | 18:30h: taula de debat: L'educació de les arts més enllà de l'escola.
Lloc: Auditori Associació de Mestres Rosa Sensat.
11.05.2017: Taller 01_Refugi/ Moments i espais de refugi, des de la pertinença, la confiança i el lloc.
17.05.2017: Taller 01 02_Trànsit/ Transformacions i ritus de pas.
El trànsit com a experiència vital.
25.05.2017: Taller 01 03_No-lloc/Espais sense plànol, perduts en el no-lloc.
30.05.2017: Taller 01_Trobada/Diàlegs i relacions, espais de trobada.
Lloc: diversos espais de l'Arts Santa Mònica
Col·legi de Doctors i Llicenciats en Belles Arts i professors de dibuix de Catalunya
Departament de Dibuix de la Universitat de Barcelona.
Departament de Didàctica de l'Expressió Musical, Plàstica i Corporal.
Facultat de Ciències de l'Educació.
Departament de Didàctica de les Ciències Socials, l'Educació Física, l'Educació Musical i l'Educació Visual i Plàstica de la Facultat d'Educació.
PEEP SHOW és un projecte curatorial de Jordi Pallarès amb la participació de Mawatres, Santiago Morilla, Aimar Pérez Galí i Pau Sampera
Cadascuna de les residències serà d'accés gratuït, tot i que en determinades convocatòries haurem de limitar l'aforament (amb prèvia inscripció).
S'anomena peep-show a un espectacle vist a través d'una obertura.
En l'àmbit de l'oci adult, el terme està vinculat a l'erotisme o a la pornografia observats des d'una finestra per un únic client.
Un espectacle en què n'hi ha que s'exhibeixen i n'hi ha que miren agraïts com ho fan.
I és que "despullar-se" ha estat sempre una cosa mal vista pel fet de mostrar-se, per intentar cridar l'atenció i destacar, per voler ser diferent i tenir el coratge per fer-ho explícit, per posicionar-se, per resistir-se a assumir certa normalitat.
Davant de la supremacia de la mirada, l'espai públic —presencial i virtual— esdevé un escenari d'anonimat i d'exhibició constant.
Un espai vital que pot arribar a ser incòmode.
Per això, PEEP SHOW és un projecte necessàriament col·lectiu que vol reflexionar de manera individual sobre el fet d'exposar-se i emmirallar-se.
Sobre les relacions visuals entre nosaltres i els altres.
Sobre el públic de l'espai públic.
Un intent de recuperar una certa consciència d'ocupació, de presència, de mirar, ésser mirat i deixar-nos veure com a necessàries accions polítiques.
És per aquest motiu que el mateix procés del PEEP SHOW tindrà visibilitat a l'Espai Residència de l'Arts Santa Mònica.
Un espai exempt, envidrat i a peu de carrer que té una visió (i potser una sonoritat) important des de fora.
Les reflexions de tot plegat es recolliran en una publicació extraordinària.
VB_exposición visible és l'espai editorial que donarà visibilitat a allò que passi a PEEP SHOW (aquesta publicació es presentarà a l'Arts Santa Mònica i en altres ciutats).
Cloenda i presentació del projecte editorial VB_exposició visible
Des de la costa, a càrrec de Sant Miquel
Per a més informació i material gràfic sobre aquesta residència: https://artssantamonica.blog.gencat.cat/
Laboratori "Efectes i afectes" inscrit dins del MEATS Master in Ephemeral Architecture and Temporary Spaces de l'Escola Elisava, que porta com a títol "Paper Geographies".
Els estudiants exploren l'elaboració del paper i la seva manipulació per adoptar qualitats conscients que els permeti el desenvolupament d'una instal·lació concreta i sensible que s'exhibirà al Centre Artístic de Sant Lluc.
El laboratori de "Paper Geographies" és una col·laboració entre Arts Santa Mònica i l'escola ELISAVA, amb un programa breu i molt intens de treball.
S'aprofita la situació privilegiada de l'espai per evidenciar el treball realitzat pels estudiants i que ofereix a més, les portes obertes al públic qui podrà gaudir del procés i evolució del projecte.
ELISAVA Escola Universitària de Barcelona—Disseny i Enginyeria
Activitat familiar amb aforament limitat
Venda d'entrades d'espectacles familiars partir d'una hora abans de l'espectacle i a través del web www.ifbarcelona.cat
Es trenca la buidor de l'espai de paper arrugat amb unes petites ombres, de les quals apareixen històries breus que ens parlaran de la por.
El paper arrugat insinua i suggereix mons diferents i permet que cada espectador completi la definició del personatge a partir del seu imaginari singular, cosa que facilita que cadascú s'hi identifiqui a la seva manera i des de la seva singularitat individual.
Personatges comuns, ingenus i innocents s'aniran trobant amb tot d'altres personatges arquetípics procedents dels contes que tradicionalment identifiquem amb la por.
Les històries, però, a mesura que avancin les històries, esdevindran divertides i alleugeridores, i en desmuntaran la presumpció
La proposta ofereix diversos nivells de lectura i és adequada per a un públic familiar o bé per a escolars a partir de cinc anys.
Els personatges de paper, de paper opac o bé de papers transparents, es projecten en una diversitat de superfícies, la qual cosa crea nous espais escènics en dues dimensions.
El personatge, relativament petit, canvia de dimensió gràcies a la seva ombra projectada a la pantalla, a la paret o bé al sostre.
Titelles de totes les mides sorgeixen de les mans de la manipuladora/actriu davant mateix del públic, esperonen la seva imaginació i prenen vida per tal de compondre un escenari ple d'històries, en què tant la manipuladora com els manipulats són protagonistes.
L'activitat està programada en el marc del festival IF Barcelona 2016.
Activitat familiar amb aforament limitat
Venda d'entrades d'espectacles familiars partir d'una hora abans de l'espectacle i a través del web www.ifbarcelona.cat
Aquest és un espectacle per a tots els públics basat en la tradició dels titelles de guant que es podien veure fa anys a les places i als parcs dels pobles i ciutats.
El seu protagonista és en Pipa, un titella català i universal que deu el seu nom a la cèlebre obra d'Ai Wei Wei Sunflower Seeds / Llavors de girasol, en què una pipa de gira-sol representa l'individu i el seu conjunt representa el poble, capaç de transformar les coses.
Per tant, és el renaixement d'un titella català tradicional quant a la tècnica i estructura dramàtica i alhora modern pel que fa al seus referents, als temes que tracta i els altres personatges amb qui es relaciona.
Aquests altres personatges que acompanyen en Pipa també evolucionen de la mateixa tradició.
Són en Tòfol, la Nina, un banquer, un cocodril, etc. Es tracta, en definitiva, d'una esbojarrada, sovint surrealista i tendra comèdia de titelles.
L'activitat està programada en el marc del festival IF Barcelona 2016
Serendipity és una performance que s'articula en tres capítols, amb els quals l'artista relata a l'audiència totes les anècdotes, fets fortuïts i situacions casuals que han acompanyat la concepció i el desenvolupament de la mateixa proposta artística.
Es tracta d'un treball metarreferencial de format enunciatiu que és transmès com a relat a l'audiència i que, per ant, s'inscriu en la tradició de la literatura oral.
Performance produïda l'any 2011 per Sala d'Art Jove i actualitzada per a l'ocasió amb el suport d'Arts Santa Mònica.
Activitat en el marc de l'exposició Segueixi els rastres com si fos miop.
Ryan Rivadeneyra construeix, a El Señor de las Moscas, un imaginari narratiu singular, a partir de relats pseudobiogràfics i referències visuals dispars.
Partint d'un fet autobiogràfic (la visió, durant la seva infància, de la pel·lícula del mateix títol), desenvolupa una sèrie de relats ficticis que formen una història.
En relacionar-los amb imatges de procedència diversa, donen lloc a un imaginari molt personal en el qual es desdibuixen els límits entre realitat i ficció.
Performance produïda l'any 2011 per Sala d'Art Jove.
Activitat en el marc de l'exposició Segueixi els rastres com si fos miop.
Es requereix realitzar una inscripció prèvia abans del 16 de setembre a: [EMAIL]
La inscripció es pot efectuar per a tot el programa o bé escollir algunes de les seves línies d'acció.
Es donarà prioritat a les persones que s'inscriguin en el programa complet.
Quatre jornades intensives per activar una aproximació polièdrica a les pràctiques artístiques contemporànies.
L'equip comissarial de Segueixi els rastres com si fos miop proposa un seguit de línies d'acció i de reflexió per tractar a través d'aquestes alguns dels aspectes més rellevants de la pràctica artística actual.
Un gran nombre de col·laboradors permetrà desplegar aproximacions teòriques i pràctiques per mitjà de les quals es podran generar debats i desmuntar alguns llocs comuns: Efrén Álvarez, Martí Anson, Cristian Añó / Sinapsis, Alex Brahim, Paco Chanivet, Pilar Cruz, Laia Estruch, Antonio Gagliano, Àlex Gifreu, Elisabet Roselló, Judit Vidiella / Col·lectivaccions.
Miopia augmentada és un programa de formació impulsat per Sala d'Art Jove i Arts Santa Mònica, que va adreçat a tots aquells estudiants, productors i persones interessades que vulguin experimentar amb noves perspectives per al desenvolupament del treball en art, comissariat, educació i altres modes de mediació cultural.
Activitat en el marc de l'exposició Segueixi els rastres com si fos miop.
Sala d'Art Jove i Arts Santa Mònica